CELEX: 52014DP0145
Language: hu
Date: 2014-02-26 00:00:00
Title: Az Európai Parlament 2014. február 26-i határozata a Parlament eljárási szabályzata 147. cikke alkalmazásának kiterjesztése a nyolcadik parlamenti ciklus végéig (2014/2585(RSO))

29.8.2017   
            
            
               HU
            
            
               Az Európai Unió Hivatalos Lapja
            
            
               C 285/164
            
         P7_TA(2014)0145
   A Parlament eljárási szabályzata 147. cikke alkalmazásának kiterjesztése a nyolcadik parlamenti ciklus végéig
   Az Európai Parlament 2014. február 26-i határozata a Parlament eljárási szabályzata 147. cikke alkalmazásának kiterjesztése a nyolcadik parlamenti ciklus végéig (2014/2585(RSO))
   (2017/C 285/26)
   
      Az Európai Parlament,
   
               —
            
            
               tekintettel az Európai Unió működéséről szóló szerződés 342. cikkére,
            
         
               —
            
            
               tekintettel az Európai Gazdasági Közösség által használt nyelvek meghatározásáról szóló, 1958. április 15-i 1. sz. tanácsi rendeletre (1), melyet legutóbb az 517/2013/EU tanácsi rendelet (2) módosított,
            
         
               —
            
            
               tekintettel az Elnökség által 2008. november 17-én elfogadott, a többnyelvűséggel kapcsolatos magatartási kódexre,
            
         
               —
            
            
               tekintettel az eljárási szabályzat 147. cikke alkalmazhatóságának a jelenlegi parlamenti ciklus végéig történő kiterjesztéséről szóló, 2009. március 11-i határozatára (3) és az Elnökségnek a 146. cikktől való eltérést e ciklus végéig meghosszabbító ezt követő határozataira,
            
         
               —
            
            
               tekintettel eljárási szabályzata 146. és 147. cikkére,
            
         
               A.
            
            
               mivel a 146. cikk értelmében valamennyi parlamenti dokumentumot a hivatalos nyelveken kell elkészíteni, és minden képviselőnek jogában áll a Parlamentben az általa választott hivatalos nyelven felszólalni, a többi hivatalos nyelvre történő tolmácsolás mellett;
            
         
               B.
            
            
               mivel a 147. cikk értelmében a 146. cikktől való eltérés a hetedik parlamenti ciklus végéig lehetséges, ha és amennyiben valamely hivatalos nyelven a megfelelő intézkedések ellenére nem áll rendelkezésre elegendő létszámú tolmács és fordító; mivel minden egyes olyan hivatalos nyelv esetében, amely tekintetében eltérésre van szükség, az Elnökség a főtitkár javaslatára köteles megállapítani, hogy teljesülnek-e az előírt feltételek, és hathavonta felül kell vizsgálnia határozatát;
            
         
               C.
            
            
               mivel a 920/2005/EK tanácsi rendelet (4) ötéves időszakra, 2017 elejéig ideiglenes (megújítható) eltérést tesz lehetővé az ír nyelv tekintetében;
            
         
               D.
            
            
               mivel valamennyi megfelelő óvintézkedés ellenére az ír és máltai nyelvi kapacitás várhatóan nem tesz lehetővé teljes körű tolmácsolási szolgáltatást ezeken a nyelveken a nyolcadik parlamenti ciklus kezdetétől; mivel bizonyos egyéb nyelvek esetében, bár elegendő kapacitás fog rendelkezésre állni a Parlament szokásos tevékenységeiből eredő szükségletek kielégítésére, előfordulhat, hogy a nyolcadik parlamenti ciklus alatt a tolmácsok nem állnak megfelelő számban rendelkezésre az érintett tagállamok tanácsi elnökségei során várható további szükségletek teljes körű kielégítésére;
            
         
               E.
            
            
               mivel a fenntartott és folyamatos intézményközi erőfeszítések és a jelentős előrelépés ellenére a képzett fordítók és jogász-nyelvészek száma várhatóan még mindig annyira korlátozott lesz az ír nyelv tekintetében, hogy a belátható jövőben e nyelv tekintetében a 146. cikk szerinti teljes lefedettség nem biztosítható; mivel a 920/2005/EK tanácsi rendelet értelmében a 2007. január 1-je előtt elfogadott uniós jogszabályokat (közösségi vívmányok) nem kell lefordítani ír nyelvre; mivel az e rendeletben az eltérés tekintetében foglalt intézkedések eredményeképpen jelenleg csak az Európai Parlament és a Tanács rendeleteire irányuló bizottsági javaslatok kerülnek előterjesztésre ír nyelven, és amíg ez a helyzet fennáll, addig a Parlament szervezeti egységei nem fognak tudni ír nyelvű változatokat készíteni más típusú jogalkotási aktusokból;
            
         
               F.
            
            
               mivel annak ellenére, hogy a horvát nyelvi kapacitás folyamatosan növekszik Horvátország 2013. július 1-jei uniós csatlakozását követően, előfordulhat, hogy nem biztosítható e nyelv teljes lefedettsége a nyolcadik parlamenti ciklus kezdetétől;
            
         
               G.
            
            
               mivel a 147. cikk (4) bekezdése úgy rendelkezik, hogy az Elnökség indokolt ajánlása alapján a Parlament a parlamenti ciklus végén úgy határozhat, hogy kiterjeszti e cikk alkalmazását;
            
         
               H.
            
            
               mivel az előbbiek tükrében az Elnökség a 147. cikk alkalmazásának a nyolcadik parlamenti ciklus végéig való kiterjesztését javasolta;
            
         
            
               1.
            
            
               úgy határoz, hogy a Parlament eljárási szabályzata 147. cikkének alkalmazását kiterjeszti a nyolcadik parlamenti ciklus végéig;
            
         
            
               2.
            
            
               utasítja elnökét, hogy továbbítsa ezt az ajánlást a Tanácsnak és tájékoztatás céljából a Bizottságnak.
            
         
      (1)  HL 17., 1958.10.6., 385. o.
   
   
      (2)  HL L 158., 2013.6.10., 1. o.
   
   
      (3)  HL C 87. E, 2010.4.1., 186. o.
   
   
      (4)  A Tanács 920/2005/EK rendelete (2005. június 13.) az Európai Gazdasági Közösség által használt nyelvek meghatározásáról szóló, 1958. április 15-i 1. sz. rendelet és az Európai Atomenergia-közösség által használt nyelvek meghatározásáról szóló, 1958. április 15-i1. sz. rendelet módosításáról, valamint az e rendeletektől való ideiglenes eltérések bevezetéséről (HL L 156., 2005.6.18., 3. o.), és annak az 1257/2010/EU tanácsi rendelet által való meghosszabbítása (HL L 343., 2010.12.29., 5. o.).